బెవాన్ జాకబ్స్

బెవాన్ జాన్ జాకబ్స్ (జననం 6 మే 2002) న్యూజిలాండ్ క్రికెటర్. ఆయన కుడిచేతి బ్యాట్స్‌మన్. జాకబ్స్ ( ప్రస్తుతం ఆక్లాండ్ క్రికెట్ జట్టుకు ప్రాతినిధ్యం వహిస్తున్నాడు,గతంలో కాంటర్‌బరీ తరపున ఆడాడు.  

తొలినాళ్ళ జీవితం&  కెరీర్
జాకబ్స్ 2002 మే 6న దక్షిణాఫ్రికాలోని గౌటెంగ్‌లోని ప్రిటోరియాలో జన్మించాడు. ఆయన మూడు సంవత్సరాల వయసులో తన కుటుంబంతో కలిసి న్యూజిలాండ్‌కు వెళ్లాడు. జాకబ్స్ ఆక్లాండ్‌లో పెరిగాడు, తన తండ్రి నుండి క్రికెట్ ఆడటం నేర్చుకున్నాడు. ఆయన 2021 క్రైస్ట్‌చర్చ్ మెట్రో పోటీలో సిడెన్‌హామ్ క్రికెట్ క్లబ్ తరపున ఆడాడు, ఓల్డ్ బాయ్స్ కాలేజియన్స్‌తో జరిగిన మ్యాచ్‌లో 178 పరుగులు చేశాడు, టోర్నమెంట్ చరిత్రలో అత్యధిక వ్యక్తిగత స్కోరును నమోదు చేశాడు. జాకబ్స్  వయసు స్థాయి క్రికెట్‌లో ఆక్లాండ్‌కు, పాఠశాల స్థాయి క్రికెట్‌లో వెస్ట్‌లేక్ బాయ్స్ హైస్కూల్‌కు కూడా ప్రాతినిధ్యం వహించాడు. ఆయన ఆ తరువాత క్రైస్ట్‌చర్చ్‌కు, ప్రస్తుతం లింకన్ విశ్వవిద్యాలయంలో క్రీడ, వినోద నిర్వహణపై చదువుతున్నాడు.

దేశీయ కెరీర్
జాకబ్స్ 2023–24 ఫోర్డ్ ట్రోఫీలో వెల్లింగ్టన్‌తో జరిగిన మ్యాచ్‌లో కాంటర్‌బరీ తరపున నవంబర్ 25, 2023న లిస్ట్ ఏ లో అరంగేట్రం చేశాడు. ఆయన 2023 డిసెంబర్ 19న 2023–24 సూపర్ స్మాష్‌లో ఆక్లాండ్‌తో జరిగిన మ్యాచ్‌లో కాంటర్‌బరీ కింగ్స్ తరపున ట్వంటీ20 అరంగేట్రం చేసి అరంగేట్ర మ్యాచ్‌లో కేవలం 20 బంతుల్లోనే 42 పరుగులు చేశాడు.  

జాకబ్స్ 2024/25 దేశీయ సీజన్‌కు ముందు ఆక్లాండ్‌తో ఒప్పందం కుదుర్చుకున్నాడు.

జాకబ్స్ 2024  ఐపీఎల్‌ వేలంలో, జాకబ్స్‌ను ముంబై ఇండియన్స్ ₹30 లక్షలకు (NZ$61,000) కొనుగోలు చేసింది.

అంతర్జాతీయ కెరీర్
జాకబ్స్ 2025 ప్రారంభంలో శ్రీలంకతో జరిగిన టీ 20 ఐ సిరీస్ కోసం జాకబ్స్ బ్లాక్ క్యాప్స్ జట్టులో భాగంగా ఎంపికయ్యాడు, కానీ ఒక మ్యాచు కూడా ఆడలేదు.

 మూలాలు 

వర్గం:2002 జననాలు
వర్గం:జీవిస్తున్న ప్రజలు
వర్గం:క్రికెట్ క్రీడాకారులు
వర్గం:ఇండియన్ ప్రీమియర్ లీగ్ క్రికెట్ క్రీడాకారులు